## ΠΑΡΑΡΤΗΜΑ Β – Ειδική Συγγραφή Υποχρεώσεων (προσαρμοσμένο από την Αναθέτουσα Αρχή)

**EΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1– Αντικείμενο**

Η συγγραφή αυτή αφορά τη μίσθωση μηχανήματος έργου για συντήρηση βατότητας του δασικού οδικού δικτύου δημοσίων δασών της περιοχής του Δήμου Αρναίας για την αντιπυρική περίοδο 2021. Επίσης θα προβεί στη συντήρηση αντιπυρικών ζωνών πυροπροστασίας και αποκαταστάσεις οδών πρόσβασης προς τις δασικές εκτάσεις. Αφορά εργασίες εκσκαφής χαλαρών εδαφών, καθαρισμός και μόρφωση τάφρου τριγωνικής διατομής ή τάφρου ερείσματος, άρση καταπτώσεων για κάθε είδους έδαφος, καθαρισμός πρανών ανοιχτών εκσκαφών και κάθε είδους εργασία απαιτούμενη για την καλύτερη βατότητα.

Η εκτέλεση της σύμβασης θα γίνει σύμφωνα με τις εντολές της Διευθύνουσας Υπηρεσίας και τους όρους που αναφέρονται στα λοιπά συμβατικά τεύχη.

Σε περίπτωση μη απασχόλησης του μηχανήματος έργου δεν δικαιούται καμία αποζημίωση. Δεν περιλαμβάνονται γενικά έξοδα, ούτε αποζημίωση επιφυλακής.

Προϋπόθεση απασχόλησης του μηχανήματος αποτελεί η ύπαρξη άδειας κυκλοφορίας και η νόμιμη κυκλοφορία τους.

Υπεύθυνος για τη νόμιμη κυκλοφορία είναι μόνο ο κάτοχος του μηχανήματος έργου. Σε περίπτωση ζημιών ή οποιουδήποτε ατυχήματος ο ιδιοκτήτης του μισθωμένου μηχανήματος θεωρείται αποκλειστικά υπεύθυνος και δεν δικαιούται καμία αποζημίωση. Επίσης σε περίπτωση ζημιάς ή ατυχήματος προς τρίτους ο ιδιοκτήτης του μηχανήματος φέρει την αποκλειστική ευθύνη.

**Η δαπάνη που θα προκληθεί θα καλυφθεί από τις πιστώσεις του Ειδικού Φορέα Δασών του ΠΡΑΣΙΝΟΥ ΤΑΜΕΙΟΥ έτους 2021, σύμφωνα με την αριθ. πρωτ. ΥΠΕΝ/ΔΠΔΠ/36806/1151/15-04-2021 (ΑΔΑ: 6ΣΝΛ4653Π8-4ΟΨ) Απόφαση Υπουργείου Περιβάλλοντος και Ενέργειας, με την οποία μας εγκρίθηκε χρηματοδότηση 25.000,00 Ευρώ.**

**Άρθρο 2 – Ισχύουσες Διατάξεις**

**Η μίσθωση μηχανήματος με χειριστή θα γίνει με κριτήριο την πλέον συμφέρουσα από οικονομική άποψη προσφορά βάσει τιμής.**

Η διαδικασία θα διέπετε από τις διατάξεις :

* του ν. 4314/2014 (Α' 265), “*Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α' 297) και άλλες διατάξεις*” και του ν. 3614/2007 (Α' 267) «*Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007 -2013*»,
* του ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»**,**
* του ν. 4250/2014 (Α' 74) «*Διοικητικές Απλουστεύσεις - Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα-Τροποποίηση Διατάξεων του π.δ. 318/1992 (Α΄161) και λοιπές ρυθμίσεις*» και ειδικότερα τις διατάξεις του άρθρου 1,
* της παρ. Ζ του Ν. 4152/2013 (Α' 107) «*Προσαρμογή της ελληνικής νομοθεσίας στην Οδηγία 2011/7 της 16.2.2011 για την καταπολέμηση των καθυστερήσεων πληρωμών στις εμπορικές συναλλαγές*»,
* του ν. 4129/2013 (Α’ 52) «*Κύρωση του Κώδικα Νόμων για το Ελεγκτικό Συνέδριο*»
* του άρθρου 26 του ν.4024/2011 (Α 226) «*Συγκρότηση συλλογικών οργάνων της διοίκησης και ορισμός των μελών τους με κλήρωση*»,
* του ν. 4013/2011 (Α’ 204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
* του ν. 3861/2010 (Α’ 112) «*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
* του άρθρου 4 του π.δ. 118/07 (Α΄150)
* του άρθρου 5 της απόφασης με αριθ. 11389/1993 (Β΄ 185) του Υπουργού Εσωτερικών
* του ν. 3548/2007 (Α’ 68) «*Καταχώριση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις*»,
* του ν. 2859/2000 (Α’ 248) «*Κύρωση Κώδικα Φόρου Προστιθέμενης Αξίας*»,
* του ν.2690/1999 (Α' 45) “*Κύρωση του Κώδικα Διοικητικής Διαδικασίας και άλλες διατάξεις*” και ιδίως των άρθρων 7 και 13 έως 15,
* του ν. 2121/1993 (Α' 25) “***Πνευματική Ιδιοκτησία, Συγγενικά Δικαιώματα και Πολιτιστικά Θέματα*”,**
* του π.δ 28/2015 (Α' 34) “*Κωδικοποίηση διατάξεων για την πρόσβαση σε δημόσια έγγραφα και στοιχεία*”,
* του π.δ. 80/2016 (Α΄145) “Ανάληψη υποχρεώσεων από τους Διατάκτες”
* του π.δ. 39/2017 (Α΄64) «Κανονισμός εξέτασης προδικαστικών προσφυγών ενώπιων της Α.Ε.Π.Π.
* της με αρ. 57654 (Β’ 1781/23.5.2017) Απόφασης του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
* της με αρ. 56902/215 (Β' 1924/2.6.2017) Απόφασης του Υπουργού Οικονομίας και Ανάπτυξης «*Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)»*,
* του ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»* **όπως τροποποιήθηκε, συμπληρώθηκε με τον Ν. 4782/2021 και ισχύει σήμερα** και ιδιαιτέρως την παρ. 25 του άρθρ. 107 του Ν. 4497/2017, (ΦΕΚ 171Α/13-11-2017) η οποία αντικαθιστά την παρ. 1 του άρθρ. 105 του Ν. 4412/2016.
* Του Π.Δ. 437/1981 *“Περί μελέτης και εκτελέσεως δασοτεχνικών έργων”*.
* των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω.

Επίσης λήφθηκε υπόψη και η αριθ. **40/2015 ΠΡΑΞΗ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ ΚΛΙΜΑΚΙΟ ΠΡΟΛΗΠΤΙΚΟΥ ΕΛΕΓΧΟΥ ΔΑΠΑΝΩΝ ΣΤΟ VIΙ ΤΜΗΜΑ, σύμφωνα με την οποία «ερείδονται επί μικτών συμβάσεων μίσθωσης οχήματος και παροχής υπηρεσιών οδηγού - χειριστού αυτών, ο προέχων χαρακτήρας των οποίων είναι αυτός της μίσθωσης, για την οποία (μίσθωση) εφαρμόζονται οι ειδικές διατάξεις περί προμηθειών».**

Οι σε εκτέλεση των ανωτέρω νόμων εκδοθείσες κανονιστικές διατάξεις (πλην αυτών που ήδη προαναφέρθηκαν), καθώς και άλλες διατάξεις που αναφέρονται ρητά ή απορρέουν από τα οριζόμενα στα έγγραφα της παρούσας, καθώς και το σύνολο των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου και γενικότερα κάθε διάταξη (Νόμου, Π.Δ., Υπουργικής Απόφασης, κ.λ.π.) και ερμηνευτική εγκύκλιος που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω, ισχύουν και υπερτερούν της παρούσας διακήρυξης. Προσθήκες και εν γένει προσαρμογές άρθρων της διακήρυξης (πέραν των όσων ήδη προβλέπονται ρητώς στο κείμενο της πρότυπης διακήρυξης) μπορούν να προστίθενται και να περιλαμβάνονται, μόνο εφόσον είναι απόλυτα συμβατές με την ισχύουσα κάθε φορά νομοθεσία

**Άρθρο 3- Εκτέλεση σύμβασης**

Η μίσθωση μηχανήματος με χειριστή θα εκτελεστεί τμηματικά και όποτε προκύπτει ανάγκη σύμφωνα με τις υποδείξεις της Υπηρεσίας. Ως χρόνος εκτέλεσης της εργασίας ορίζονται **έξι (6) μήνες** από την επομένη της υπογραφής της σύμβασης.

**Άρθρο 4 – Εγγυήσεις**

Α. Εγγυητική επιστολή συμμετοχής **δεν απαιτείται.**

Β. Εγγυητική επιστολή καλής εκτέλεσης **απαιτείται**.

Το ύψος της εγγυητική επιστολή καλής εκτέλεσης καθορίζεται σε ποσοστό 5% επί της αξίας της σύμβασης εκτός ΦΠΑ και κατατίθεται πριν ή κατά την υπογραφή της σύμβασης.

Η εγγύηση καλής εκτέλεσης καταπίπτει στην περίπτωση παράβασης των όρων της σύμβασης, όπως αυτή ειδικότερα ορίζει.

Οι εγγυήσεις καλής εκτέλεσης επιστρέφονται στο σύνολό τους μετά την οριστική ποσοτική και ποιοτική παραλαβή του συνόλου του αντικειμένου της σύμβασης.

Οι παραπάνω εγγυήσεις θα είναι σύμφωνες με το άρθρο 72 του Ν.4412/2016.

**Άρθρο 5 – Τεχνικά Στοιχεία Προσφορών**

Με την προσφορά κάθε διαγωνιζόμενου θα δίνονται:

1. **Φωτοαντίγραφο της άδειας του μηχανήματος (με επίδειξη της πρωτότυπης στην Επιτροπή Διαγωνισμού).**
2. **Φωτοαντίγραφο ασφαλιστηρίου συμβολαίου το οποίο πρέπει να είναι σε ισχύ την ημέρα της δημοπρασίας.**
3. **Σε περίπτωση που Τεχνικά Στοιχεία δεν αποτυπώνονται στην άδεια του μηχανήματος θα πρέπει να υποβληθεί μαζί με την άδεια μηχανήματος έργου τεχνική έκθεση-περιγραφή από Μηχανολόγο ή Ηλεκτρολόγο Μηχανικό στην οποία να αναγράφονται τα τεχνικά χαρακτηριστικά που δεν αναφέρονται στην άδεια.**
4. **Yπεύθυνη Δήλωση του Ν. 1599/1986 από Συνεργείο-Μηχανουργείο ότι ο κινητήρας και τα ελαστικά του μηχανήματος είναι σε αρίστη κατάσταση, η οποία θα έχει εκδοθεί εντός των τελευταίων τριάντα (30) ημερολογιακών ημερών από την υποβολή της προσφοράς.**
5. **Παραστατικό πληρωμής τελών χρήσης Μ.Ε. ή βεβαίωση καταβολής τελών χρήσης Μ.Ε. από αρμόδια υπηρεσία, που να καλύπτουν την ημέρα του διαγωνισμού στο οποίο να εμφαίνετε ότι αφορά το συγκεκριμένο μηχάνημα, για το οποί δίνεται η προσφορά.**
6. **Υπεύθυνη ∆ήλωση του Ν. 1599/86 ότι δεν χρησιμοποιήθηκε το μηχάνημα σε περιοχές όπου έχει εντοπισθεί ο επιβλαβής οργανισμός καραντίνας Ceratocystis platani.**

**Τα ιδιωτικά έγγραφα που υποβάλλονται με την προσφορά, γίνονται αποδεκτά είτε κατά τα προβλεπόμενα στις διατάξεις του Ν. 4250/2014 (Α’ 94) είτε και σε απλή φωτοτυπία, εφόσον συνυποβάλλεται υπεύθυνη δήλωση, στην οποία βεβαιώνεται η ακρίβειά τους και η οποία φέρει υπογραφή μετά την έναρξη της διαδικασίας σύναψης σύμβασης (ήτοι μετά την ημερομηνία ανάρτησης της προκήρυξης της σύμβασης στο Κ.Η.Μ.Δ.Η.Σ.).**

**Άρθρο 6 – Οικονομικά Στοιχεία Προσφορών**

**Η προσφορά θα δίνεται λαμβάνοντας υπόψη τους ΠΙΝΑΚΕΣ 1 & 2 με τη θέση ευθύνης και τον ενδεικτικό προϋπολογισμό.**

Το ποσό προσφοράς (**ωριαία αντιμισθία**) θα είναι σε ευρώ χωρίς ΦΠΑ και θα αναγράφεται αριθμητικά και ολογράφως σε έντυπο που θα χορηγηθεί από την Υπηρεσία. Σε περίπτωση που δεν προκύπτει με σαφήνεια η τιμή, η προσφορά θα απορρίπτεται ως απαράδεκτη.

Ανάδοχος θα κριθεί αυτός που θα προσφέρει την **χαμηλότερη τιμή** επί του προϋπολογισμού. Προσφορές που θα φέρουν τιμές μεγαλύτερες από τον προϋπολογισμό, κρίνονται απαράδεκτες και απορρίπτονται.

**Εάν η προσφερόμενη τιμή του μειοδότη (οικονομικού φορέα) είναι μικρότερη από την αρχική τιμή μονάδας, όπως αυτή ορίζεται στο άρθρο Α-1 του Τιμολογίου της Μελέτης (Παράρτημα Α των Tευχών Δημοπράτησης) και προκειμένου να επιτευχθεί η μέγιστη δυνατή αξιοποίηση της χορηγηθείσας πίστωσης δεδομένου των αυξημένων αναγκών συντήρησης του δασικού οδικού δικτύου και των αντιπυρικών ζωνών, τότε η επιτροπή εισηγείται (με το πρακτικό που συντάσσει) την αύξηση της ποσότητας των ωρών εργασίας του μηχανήματος μέχρι του συνολικού ποσού της παρούσας δαπάνης (ήτοι 24.953,76 Ευρώ με Φ.Π.Α), η οποία αύξηση της ποσότητας δεν μπορεί, σε κάθε περίπτωση, να ξεπερνάει το 30% της αρχικής ποσότητας, σύμφωνα με τις διατάξεις της παρ. 1 του άρθρ. 105 του Ν. 4412/2016 όπως αυτή αντικαταστάθηκε με την παρ. 25 του άρθρ. 107 του Ν. 4497/2017, (ΦΕΚ 171Α/13-11-2017) και ισχύει σήμερα.**

**Άρθρο 7 - Χρόνος Ισχύος Προσφορών**

Οι προσφορές για όλους όσους έχουν λάβει μέρος στο διαγωνισμό δεσμεύουν τους συμμετέχοντες για έξι (6 μήνες) από την ημέρα του διαγωνισμού. Η παράταση της ισχύος της προσφοράς μπορεί να λαμβάνει χώρα κατ' ανώτατο όριο για χρονικό διάστημα ίσο με την προβλεπόμενη από τα έγγραφα της σύμβασης αρχική διάρκεια ισχύος της προσφοράς. Μετά τη λήξη και του παραπάνω ανώτατου ορίου χρόνου παράτασης ισχύος της προσφοράς, τα αποτελέσματα της διαδικασίας ανάθεσης ματαιώνονται, εκτός αν η αναθέτουσα αρχή κρίνει, κατά περίπτωση, αιτιολογημένα, ότι η συνέχιση της διαδικασίας εξυπηρετεί το δημόσιο συμφέρον, οπότε οι οικονομικοί φορείς που συμμετέχουν στη διαδικασία μπορούν να επιλέξουν είτε να παρατείνουν την προσφορά τους, εφόσον τους ζητηθεί πριν την πάροδο του ανωτέρω ανώτατου ορίου παράτασης της προσφοράς τους είτε όχι. Στην τελευταία περίπτωση, η διαδικασία συνεχίζεται με όσους παρατείναν τις προσφορές τους και αποκλείονται οι λοιποί οικονομικοί φορείς.

**Άρθρο 8 - Κατακύρωση – σύναψη σύμβασης**

1.Στην απόφαση κατακύρωσης αναφέρονται υποχρεωτικά οι προθεσμίες για την αναστολή της σύναψης της σύμβασης, σύμφωνα με τα σχετικά άρθρα. Στις διαδικασίες σύναψης δημόσιας σύμβασης προμηθειών ή γενικών υπηρεσιών, το αρμόδιο γνωμοδοτικό όργανο, με αιτιολογημένη εισήγησή του, μπορεί να προτείνει την κατακύρωση της σύμβασης για ολόκληρη ή μεγαλύτερη ή μικρότερη ποσότητα κατά ποσοστό στα εκατό, που θα καθορίζεται στα έγγραφα της σύμβασης,

2.Η αναθέτουσα αρχή κοινοποιεί αμέσως την απόφαση κατακύρωσης, μαζί με αντίγραφο όλων των πρακτικών της διαδικασίας ελέγχου και αξιολόγησης των προσφορών, σε κάθε προσφέροντα εκτός από τον προσωρινό ανάδοχο με κάθε πρόσφορο τρόπο, όπως με τηλεομοιοτυπία, ηλεκτρονικό ταχυδρομείο κ.λπ., επί αποδείξει.

3.Η απόφαση κατακύρωσης δεν παράγει τα έννομα αποτελέσματά της, εφόσον η αναθέτουσα αρχή δεν την κοινοποίησε σε όλους τους προσφέροντες.

Τα έννομα αποτελέσματα της απόφασης κατακύρωσης και ιδίως η σύναψη της σύμβασης επέρχονται εφόσον και όταν συντρέξουν σωρευτικά τα εξής:

α) άπρακτη πάροδος των προθεσμιών άσκησης των προβλεπόμενων στις κείμενες διατάξεις βοηθημάτων και μέσων στο στάδιο της προδικαστικής και δικαστικής Προστασίας και από τις αποφάσεις αναστολών επί αυτών,

β) ολοκλήρωση του προσυμβατικού ελέγχου από το Ελεγκτικό Συνέδριο, σύμφωνα με τα άρθρα 35 και 36 του ν. 4129/2013, εφόσον απαιτείται και

γ) κοινοποίησή της απόφασης κατακύρωσης στον προσωρινό ανάδοχο, εφόσον ο τελευταίος υποβάλει επικαιροποιημένα τα δικαιολογητικά του άρθρου 80, έπειτα από σχετική πρόσκληση.

4.Μετά την επέλευση των εννόμων αποτελεσμάτων της απόφασης κατακύρωσης, η αναθέτουσα αρχή προσκαλεί τον ανάδοχο να προσέλθει για την υπογραφή του συμφωνητικού, εντός είκοσι (20) ημερών από την κοινοποίηση σχετικής έγγραφης ειδικής πρόσκλησης.

5.Η υπογραφή του συμφωνητικού έχει αποδεικτικό χαρακτήρα. Εάν ο ανάδοχος δεν προσέλθει να υπογράψει το συμφωνητικό, μέσα στην προθεσμία που ορίζεται στην ειδική πρόκληση, κηρύσσεται έκπτωτος, καταπίπτει υπέρ της αναθέτουσας αρχής η εγγύηση συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται, σύμφωνα με την περίπτωση δ' της παραγράφου 2 του άρθρου 106 του Ν.4412/2016.

**Άρθρο 9 - Ολοκλήρωση εκτέλεσης της σύμβασης**

Η σύμβαση θεωρείται ότι εκτελέστηκε όταν συντρέχουν οι εξής προϋποθέσεις: α) Σε περίπτωση προμήθειας παραδόθηκε ολόκληρη η ποσότητα ή, σε περίπτωση διαιρετού υλικού, η ποσότητα που παραδόθηκε υπολείπεται της συμβατικής, κατά μέρος που κρίνεται ως ασήμαντο από το αρμόδιο όργανο. Σε περίπτωση παροχής υπηρεσιών αυτές παρασχέθηκαν στο σύνολο τους ή σε περίπτωση διαιρετής υπηρεσίας, το αντικείμενο που παραδόθηκε υπολείπεται του συμβατικού, κατά μέρος που κρίνεται ως ασήμαντο από το αρμόδιο όργανο και έχει παρέλθει η καταληκτική ημερομηνία για την περαίωση της σύμβασης που έχει τεθεί στην διακήρυξη.

β) Παραλήφθηκαν οριστικά ποσοτικά και ποιοτικά τα υλικά ή οι υπηρεσίες που παραδόθηκαν.

γ) Έγινε η αποπληρωμή του συμβατικού τιμήματος, αφού προηγουμένως επιβλήθηκαν κυρώσεις ή εκπτώσεις και

δ) Εκπληρώθηκαν και οι λοιπές συμβατικές υποχρεώσεις και από τα δύο συμβαλλόμενα μέρη και αποδεσμεύθηκαν οι σχετικές εγγυήσεις κατά τα προβλεπόμενα από τη σύμβαση.

**Άρθρο 10 - Χρόνος, τόπος και τρόπος παράδοσης – Επιτροπή παραλαβής**

Η εκτέλεση της σύμβασης θα γίνει σύμφωνα με τις εντολές της αρμόδιας Υπηρεσίας και τους όρους που αναφέρονται στα λοιπά συμβατικά τεύχη.

Ως χρόνος εκτέλεσης της εργασίας ορίζεται η διάρκεια **έξι (6) μηνών** από την επομένη ημέρα της υπογραφής της σύμβασης.

Ο ανάδοχος οφείλει να ανταποκριθεί στο σύνολο των προβλεπόμενων από την σύμβαση υποχρεώσεων που θα του ζητηθούν.

Ο ανάδοχος θα παρέχει υπηρεσίες σύμφωνα με τον ΠΙΝΑΚΑ 1 & 2, με τη θέση ευθύνης , τον ενδεικτικό προϋπολογισμό και την συναφθείσα σύμβαση.

Η παραλαβή θα γίνει σύμφωνα με τα άρθρα 206, 208, 209 του Ν.4412/2016.

Η παραλαβή θα γίνει από την προβλεπόμενη επιτροπή σύμφωνα με το άρθρο 221 του Ν.4412/2016.

**Άρθρο 11 - Κήρυξη οικονομικού φορέα εκπτώτου – Ανωτέρα βία**

1.Ο ανάδοχος κηρύσσεται υποχρεωτικά έκπτωτος από την ανάθεση που έγινε στο όνομα του και από κάθε δικαίωμα που απορρέει από αυτήν, με απόφαση του αρμοδίου αποφαινόμενου οργάνου, ύστερα από γνωμοδότηση του αρμόδιου οργάνου: α) στην περίπτωση της παραγράφου 5 του άρθρου 105, β) σε περίπτωση δημόσιας σύμβασης προμηθειών, εφόσον δε φόρτωσε, παρέδωσε ή αντικατέστησε τα συμβατικά υλικά ή δεν επισκεύασε ή συντήρησε αυτά μέσα στον συμβατικό χρόνο ή στον χρόνο παράτασης που του δόθηκε, σύμφωνα με όσα προβλέπονται στο άρθρο 206, γ) στην περίπτωση δημόσιας σύμβασης υπηρεσιών: αα) αν δεν εκπληρώσει τις συμβατικές του υποχρεώσεις ή δεν συμμορφωθεί με τις γραπτές εντολές της υπηρεσίας, που είναι σύμφωνες με την σύμβαση ή τις κείμενες διατάξεις και ββ) αν υπερέβη υπαίτια τη συνολική προθεσμία εκτέλεσης της σύμβασης, λαμβανομένων υπόψη των παρατάσεων.

2.Στην περίπτωση συνδρομής λόγου έκπτωσης του αναδόχου από σύμβαση παροχής υπηρεσιών κατά την περίπτωση γ' της παραγράφου 1, η αναθέτουσα αρχή κοινοποιεί στον ανάδοχο ειδική όχληση, η οποία μνημονεύει τις διατάξεις του άρθρου αυτού και περιλαμβάνει συγκεκριμένη περιγραφή των ενεργειών στις οποίες οφείλει να προβεί ο ανάδοχος θέτοντας προθεσμία για τη συμμόρφωσή του. Η τασσόμενη προθεσμία πρέπει να είναι εύλογη και ανάλογη της διάρκειας της σύμβασης και πάντως όχι μικρότερη των δεκαπέντε (15) ημερών. Αν η προθεσμία, που τέθηκε με την ειδική όχληση, παρήλθε χωρίς ο ανάδοχος να συμμορφωθεί, κηρύσσεται έκπτωτος μέσα σε προθεσμία τριάντα (30) ημερών από την άπρακτη πάροδο της προθεσμίας συμμόρφωσης, με απόφαση της αναθέτουσας αρχής. Στην απόφαση προσδιορίζονται οι λόγοι της μη συμμόρφωσης του αναδόχου προς την ειδική όχληση και αιτιολογείται η έκπτωση με αναφορά στους λόγους που οδήγησαν σε αυτήν.

3.Ο οικονομικός φορέας δεν κηρύσσεται έκπτωτος από την κατακύρωση ή ανάθεση ή την σύμβαση όταν:

α) Η σύμβαση δεν υπογράφηκε ή το υλικό δεν φορτώθηκε ή παραδόθηκε ή αντικαταστάθηκε με ευθύνη του φορέα που εκτελεί τη σύμβαση.

β) Συντρέχουν λόγοι ανωτέρας βίας.

4.Στον οικονομικό φορέα που κηρύσσεται έκπτωτος από την κατακύρωση, ανάθεση ή σύμβαση, επιβάλλονται, με απόφαση του αποφαινόμενου οργάνου, ύστερα από γνωμοδότηση του αρμοδίου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων, αθροιστικά, οι παρακάτω κυρώσεις:

α) Ολική κατάπτωση της εγγύησης συμμετοχής ή καλής εκτέλεσης της σύμβασης, κατά περίπτωση.

β) Είσπραξη εντόκως της προκαταβολής που χορηγήθηκε στον έκπτωτο από τη σύμβαση ανάδοχο είτε από ποσόν που δικαιούται να λάβει είτε με κατάθεση του ποσού από τον ίδιο είτε με κατάπτωση της εγγύησης προκαταβολής. Ο υπολογισμός των τόκων γίνεται από την ημερομηνία λήψης της προκαταβολής από τον προμηθευτή μέχρι την ημερομηνία έκδοσης της απόφασης κήρυξης του ως εκπτώτου, με το ισχύον κάθε φορά ανώτατο όριο επιτοκίου για τόκο από δικαιοπραξία, από την ημερομηνία δε αυτή και μέχρι της επιστροφής της, με το ισχύον κάθε φορά επιτόκιο για τόκο υπερημερίας.

Επιπλέον μπορεί να επιβληθεί προσωρινός αποκλεισμός του αναδόχου από το σύνολο των συμβάσεων προμηθειών ή υπηρεσιών των φορέων που εμπίπτουν στο πεδίο εφαρμογής του παρόντος νόμου κατά τα ειδικότερα προβλεπόμενα στο άρθρο 74 του Ν.4412/216.

Ο ανάδοχος που επικαλείται ανωτέρα βία υποχρεούται, μέσα σε είκοσι (20) ημέρες από τότε που συνέβησαν τα περιστατικά που συνιστούν την ανωτέρα βία, να αναφέρει εγγράφως αυτά και να προσκομίσει στην αναθέτουσα αρχή τα απαραίτητα αποδεικτικά στοιχεία.

**Άρθρο 12 - Απόρριψη συμβατικών υλικών – αντικατάσταση**

1.Σε περίπτωση οριστικής απόρριψης ολόκληρης ή μέρους της συμβατικής ποσότητας των υλικών, με απόφαση του αποφαινόμενου οργάνου ύστερα από γνωμοδότηση του αρμόδιου οργάνου, μπορεί να εγκρίνεται αντικατάστασή της με άλλη, που να είναι σύμφωνη με τους όρους της σύμβασης, μέσα σε τακτή προθεσμία που ορίζεται από την απόφαση αυτή.

Αν η αντικατάσταση γίνεται μετά τη λήξη του συμβατικού χρόνου, η προθεσμία που ορίζεται για την αντικατάσταση δεν μπορεί να είναι μεγαλύτερη του 1/2 του συνολικού συμβατικού χρόνου, ο δε προμηθευτής θεωρείται ως εκπρόθεσμος και υπόκειται σε κυρώσεις λόγω εκπρόθεσμης παράδοσης.

Αν ο προμηθευτής δεν αντικαταστήσει τα υλικά που απορρίφθηκαν μέσα στην προθεσμία που του τάχθηκε και εφόσον έχει λήξει ο συμβατικός χρόνος, κηρύσσεται έκπτωτος και υπόκειται στις προβλεπόμενες κυρώσεις.

2.Η επιστροφή των υλικών που απορρίφθηκαν γίνεται μετά την προσκόμιση ίσης ποσότητας με την απορριφθείσα και αφού αυτή παραληφθεί οριστικά. Στην περίπτωση αυτή ο προμηθευτής υποχρεούται να παραλάβει την ποσότητα που απορρίφθηκε και αντικαταστάθηκε μέσα σε είκοσι (20) ημέρες από την ημερομηνία της οριστικής παραλαβής της νέας ποσότητας. Η προθεσμία αυτή μπορεί να παραταθεί ύστερα από αίτημα του προμηθευτή, που υποβάλλεται απαραίτητα πέντε (5) τουλάχιστον ημέρες πριν από την εκπνοή της, με απόφαση του αρμοδίου αποφαινόμενου οργάνου με την οποία και επιβάλλεται πρόστιμο σε ποσοστό 2,5% επί της συμβατικής αξίας της συγκεκριμένης ποσότητας. Αν παρέλθει η προθεσμία αυτή και η παράταση που χορηγήθηκε και ο προμηθευτής δεν παρέλαβε την απορριφθείσα ποσότητα, ο φορέας μπορεί να προβεί στην καταστροφή ή εκποίηση της ποσότητας αυτής, κατά τις ισχύουσες διατάξεις.

3.Με απόφαση του αρμοδίου αποφαινόμενου οργάνου, ύστερα από γνωμοδότηση του αρμοδίου οργάνου, μπορεί να εγκριθεί η επιστροφή στον προμηθευτή των υλικών που απορρίφθηκαν πριν από την αντικατάστασή τους, με την προϋπόθεση ο προμηθευτής νακαταθέσει χρηματική εγγύηση που να καλύπτει την καταβληθείσα αξία της ποσότητας που απορρίφθηκε.

**Άρθρο 13 - Τρόπος πληρωμής - Κρατήσεις**

Η πληρωμή της αξίας των υπό προμήθεια ειδών από την Υπηρεσία μας προς τον προμηθευτή θα γίνει αμέσως μετά την παραλαβή των υπό προμήθεια ειδών, με τις διαδικασίες που προβλέπει ο νόμος. Αυτή θα είναι τμηματική ή συνολική ανάλογα με την περίπτωση, όπως θα προβλέπεται από την σύμβαση και σύμφωνα με το άρθρο 200 του Ν.4412/2016.

Ο ανάδοχος θα επιβαρυνθεί με όλες τις νόμιμες κρατήσεις και κάθε είδους φόρους σύμφωνα με την ισχύουσα νομοθεσία.

**Άρθρο 14- Ειδικοί Όροι**

* Το μηχάνημα που θα φέρει ο Ανάδοχος για την εκτέλεση των εργασιών πρέπει να έχει εφοδιαστεί με ωρομετρητή για την μέτρηση των ωρών εργασίας. Σε περίπτωση που μετά τον έλεγχο της Υπηρεσίας αποδειχθεί ότι ο ωρομετρητής δεν λειτουργεί καλά ο ανάδοχος υποχρεούται να επιφέρει αμέσως τις βελτιώσεις που απαιτούνται ή να αντικαταστήσει αυτόν.

Σε περίπτωση βλάβης του ωρομετρητή ο εργολάβος υποχρεούται να τον επισκευάσει ή να τον αντικαταστήσει μέσα σε πέντε (5) μέρες, αλλιώς η επιτροπή παρακολούθησης και παραλαβής με έγγραφό της διακόπτει την εργασία του μηχανήματος, χωρίς καμία αποζημίωση, μέχρι που να επαναλειτουργήσει ο ωρομετρητής. Στην περίπτωση αυτή (πενθήμερο) οι ώρες εργασίας βεβαιώνονται από την επιτροπή παρακολούθησης και παραλαβής.

* Κατά το διάστημα εκτέλεσης της σύμβασης θα τηρείται ημερολόγιο καθημερινά με ευθύνη του αναδόχου και περιέρχεται στη Διευθύνουσα Υπηρεσία το αργότερο έως την μεθεπόμενη από την ημέρα στην οποία αναφέρεται. Στο ημερολόγιο καταγράφονται απαραίτητα τα στοιχεία που αφορούν τις καιρικές συνθήκες που επικρατούν, τα χρησιμοποιούμενα μηχανήματα καθώς και τις ώρες έναρξης και λήξης των εργασιών συντήρησης βατότητας.
* Το ημερολόγιο υπογράφεται από την Επιτροπή Παραλαβής, όπως αυτοί θα οριστούν με σχετική απόφαση
* Κατά το διάστημα εκτέλεσης της σύμβασης θα τηρούνται οι ώρες απασχόλησης των μηχανημάτων.
* Το ημερολόγιο και οι ώρες απασχόλησης των μηχανημάτων αποτελούν απαραίτητη προϋπόθεση για την πιστοποίηση των σχετικών δαπανών.
* Η Επιτροπή Παραλαβής που θα οριστεί, έχοντας υπόψη τα ημερολόγια, θα συντάσσει το σχετικό πρωτόκολλο παραλαβής εργασιών.
* Τα μηχανήματα πρέπει να πληρούν τις τεχνικές προδιαγραφές της Τεχνικής Περιγραφής.
* Εάν κάποιο μηχάνημα, μετά την υπογραφή της σύμβασης, δεν διατεθεί καθόλου ή διατεθεί αλλά δεν πληροί τις απαιτούμενες τεχνικές προδιαγραφές και ο ανάδοχος δεν φροντίσει για τη συμμόρφωση του μηχανήματος ή αντικατάστασή του, μετά από έλεγχο της επιτροπής και τη ρητή - έγγραφη εντολή που δόθηκε στον ανάδοχο, θα επιβληθεί στον ανάδοχο ποινική ρήτρα ίση με το άθροισμα: της αξίας των αντίστοιχων ωρών λειτουργίας του συγκεκριμένου μηχανήματος οι οποίες υπολογίζονται ως το γινόμενο: 1) του ποσοστού ( αριθμός μηχανημάτων εφαρμογής της ρήτρας επί του συνόλου των μηχανημάτων που παρέχουν την ίδια υπηρεσία) με 2) το σύνολο των υλοποιημένων ωρών λειτουργίας κατά το πέρας της σύμβασης, από όλα τα μηχανήματα (ομοειδούς εργασίας) και 3) της τιμής μονάδος / ώρα του μηχανήματος κατά την προσφορά.
* Εάν κατά την εκτέλεση της σύμβασης επιβάλλεται η άμεση αντικατάσταση μηχανήματος του έργου εξαιτίας βλάβης ή άλλου κωλύματος, αυτό μπορεί να γίνει, μετά την υποβολή σχετικής αίτησης αναφερόμενης στους λόγους και η οποία θα συνοδεύεται από την άδεια κυκλοφορίας του νέου μηχανήματος, μαζί με Υπεύθυνη Δήλωση του Ν. 1599/1986 στην οποία θα αναγράφεται ότι:

α) το νέο μηχάνημα πληροί τις τεχνικές προδιαγραφές του αρχικού μηχανήματος και είναι ισοδύναμό του και β) θα υπόκειται σε έλεγχο, όπως το αρχικό μηχάνημα που αντικαθιστά.

* Ο ανάδοχος υποχρεούται να ορίσει ένα Συντονιστή για την εκτέλεση της σύμβασης. Ο ανάδοχος υποχρεούται να κοινοποιήσει στην Υπηρεσία πλήρη στοιχεία του συντονιστή (αριθμούς σταθερού, κινητού τηλεφώνου και τηλεομοιοτύπου (ΦΑΞ). Ο συγκεκριμένος πρέπει να εξασφαλίζει τη δυνατότητα απρόσκοπτης επικοινωνίας με την υπηρεσία.
* Η έναρξη και το πέρας των εργασιών συντήρησης βατότητας θα γίνεται με γραπτή ή προφορική εντολή από την Επιτροπή Παραλαβής. Ο ανάδοχος υποχρεούται να εξασφαλίσει ότι οι χειριστές των μηχανημάτων, τα μηχανήματα, και ο συντονιστής, θα βρίσκονται το αργότερο σε 2 ώρες στην θέση εργασίας, μετά από σχετική εντολή.
* Η Υπηρεσία έχει τη δυνατότητα, ανάλογα με την εκτίμηση της, να χρησιμοποιεί τα μηχανήματα του αναδόχου για την συντήρηση βατότητας όποτε και όπου κρίνει απαραίτητο, γεγονός το οποίο οφείλει να αποδέχεται ο ανάδοχος.
* **Σε περίπτωση που ο ανάδοχος δεν ανταποκρίνεται στις συμβατικές του υποχρεώσεις και στις εντολές της Υπηρεσίας, η Διευθύνουσα Υπηρεσία δύναται, πέρα από την επιβολή των κυρώσεων, να προβαίνει σε εργασίες συντήρησης βατότητας με μισθωμένα μηχανήματα στις περιοχές δράσεις που αναφέρονται στη σύμβαση του αναδόχου για την αντιμετώπιση των άμεσων αναγκών.**
* Σε περίπτωση που διαπιστωθεί αδυναμία του αναδόχου να ανταποκριθεί σε υποχρεώσεις του, με ευθύνη του, θα καταλογίζονται σε βάρος του ποινικές ρήτρες κατά τα ανωτέρω αναφερόμενα.
* Σε περίπτωση που διαπιστωθεί γενικότερη αδυναμία του αναδόχου να ανταποκριθεί στις υποχρεώσεις του, με ευθύνη του σε βαθμό που να δημιουργείται λειτουργικό πρόβλημα θα εφαρμόζονται σε βάρος του οι σχετικές με την έκπτωση διατάξεις (άρθρο 203 του Ν.4412/2016).
* Πέραν των προαναφερομένων περί ποινικών ρητρών και έκπτωσης του αναδόχου, επισημαίνεται ιδιαιτέρως ότι ο Ανάδοχος είναι ποινικά και αστικά υπεύθυνος για τυχόν ατύχημα ή διακοπή της κυκλοφορίας που μπορεί να προκληθεί από τη μη τήρηση των ανωτέρω συμβατικών του υποχρεώσεων.
* Γενικά κατά την εκτέλεση της σύμβασης πρέπει να ληφθούν από τον ανάδοχο όλα τα αναγκαία μέτρα με δικές του δαπάνες για την αποφυγή οποιωνδήποτε ζημιών. Γενικά, οποιαδήποτε ζημιά η οποία οφείλεται σε αμέλεια του αναδόχου ή στον τρόπο με τον οποίο εκτελεί αυτός τη σύμβαση ή σε αμέλεια του εργατοτεχνικού προσωπικού του, βαρύνει αποκλειστικά τον ανάδοχο ο οποίος είναι υποχρεωμένος να καταβάλλει ολόκληρη την δαπάνη επανορθώσεως της ζημιάς.
* Ο ανάδοχος είναι ο μόνος και αποκλειστικός υπεύθυνος για οποιοδήποτε τροχαίο ατύχημα ή ζημία στη θέση εκτέλεσης των εργασιών συμβεί, οφειλόμενο σε αμέλεια ή μη λήψη των αναγκαίων μέτρων ασφαλείας από τον ίδιο είτε από τους εργαζομένους που απασχολεί κατά την εκτέλεση της σύμβασης. Ακόμη ο ανάδοχος υποχρεούται να λάβει όλα τα μέτρα ασφάλειας για την πρόληψη ατυχημάτων και την παροχή πρώτων βοηθειών για το εργατοϋπαλληλικό του προσωπικό. Όλα τα μηχανήματα που θα απασχοληθούν θα πρέπει να είναι ασφαλισμένα, να έχουν πληρωμένα τα τέλη χρήσης – κυκλοφορίας και οι χειριστές να έχουν τα απαραίτητα τυπικά προσόντα (άδεια χειριστούκ.λ.π) και να είναι ασφαλισμένοι στους οικείους ασφαλιστικούς φορείς. Την ευθύνη τήρησης των παραπάνω φέρει πλήρως ο ανάδοχος.
* **Με την υποβολή της προσφοράς του, προϋποτίθεται ότι ο διαγωνιζόμενος έχει λάβει γνώση των δυσχερειών εκτέλεσης της σύμβασης και είναι απόλυτα ενήμερος των συνθηκών εκτέλεσης αυτής από κάθε πλευρά, όπως και των ενδεχομένων δυσχερειών και καθυστερήσεων, από οποιοδήποτε λόγο και ότι έχει λάβει υπόψη του, ότι δεν θα του αναγνωριστεί καμία απαίτηση σχετική με αποζημίωση, κατά οποιοδήποτε τρόπο, λόγω των συνθηκών, των καθυστερήσεων, των δυσχερειών κάθε είδους και τέλος ότι έχει μελετήσει, με το σκοπό να συμμορφωθεί και τα λοιπά συμβατικά τεύχη που αποτελούν, τη βάση εκτέλεσης της σύμβασης.**
* Όπως έχει τονισθεί και σε άλλες θέσεις, ο ανάδοχος είναι ποινικά και αστικά υπεύθυνος για οποιοδήποτε ατύχημα ήθελε συμβεί στο προσωπικό του, ή σε οποιοδήποτε τρίτο, στην θέση εκτέλεσης των εργασιών οφειλόμενες σε αμέλεια ή μη λήψη των αναγκαίων μέτρων ασφαλείας.

Αρναία, 24-05-2021

|  |  |  |
| --- | --- | --- |
| ΣΥΝΤΑΧΘΗΚΕ |  | ΕΛΕΓΧΘΗΚΕ & ΘΕΩΡΗΘΗΚΕ |
| Η ΣυντάκτριαΑικατερίνη ΡοκάΔασολόγος |  | Ο Αναπληρωτής ΔασάρχηςΆγγελος ΑυγολούπηςΔασολόγος  |
| ΕΓΚΡΙΘΗΚΕ |
| Με την αριθ. πρωτ. ……………………………………. (ΑΔA:…………………..…………….) Απόφαση της Δ/νσης Δασών Ν. ΧαλκιδικήςΟ Αναπληρωτής Δ/ντής Δασών Ν. ΧαλκιδικήςΓεώργιος Καψάλης Δασολόγος |